Informació sobre possibles interferències en la recepció del senyal de TDT
09 de febrer de 2016

Carcaixent

Els operadors de mòbil ja estan oferint serveis 4G. Esta nova tecnologia permet assolir connexions mòbils de molt alta velocitat, millorar la cobertura a l'interior dels edificis i aconseguir majors nivells de penetració geogràfica, en particular a les zones rurals.

A continuació, els informem de les causes de les incidències i de les iniciatives o vies de solució que s’han activat per part del Ministeri d’Indústria, Energia i Turisme, segons l’extracte del tríptic elaborat pel Ministeri:

Protecció al ciutadà: S’han imposat obligacions als operadors mòbils Orange, Telefónica i Vodafone, per a garantir que la recepció de TV dels ciutadans no es veja afectada pel desplegament dels serveis 4G en el territori.

Actuacions a seguir: Per a garantir que les condicions en la recepció de TV no es vegen afectades i els ciutadans puguen continuar rebent els canals de TV en condicions de qualitat similars a les existents, s’haurà de col·locar un filtre en la instal·lació de recepció de TV, majorment.

Les actuacions tècniques necessàries que han de realitzar els operadors no tindran cap cost per als ciutadans.

A més de les actuacions prèvies, en alguns casos es podrien produir anomalies en la recepció de televisió una vegada iniciades les emissions. En este cas, podran sol·licitar al CAU, durant un termini de 6 mesos, que es realitzen les actuacions tècniques necessàries per a garantir la recepció del servei de televisió, de forma totalment gratuïta.

Possibles reclamacions: Serà necessari haver telefonat prèviament al 900 833 999.

Si la incidència no ha sigut solucionada en el termini d’un mes, podran reclamar durant els 3 mesos següents davant el Ministeri d’Indústria.

Poden dirigir-se a:

\- OMIC, sítia en Pl. Miguel Hernández, 3-baix. Tel. 96.245.76.26

\- Tel. 901.33.66.99 y 968.010.362 i/o pàgina web www.usuariosteleco.es

\- Més informació https://www.llega800.es/